אומודה

אומודה (באנגלית: Omoda) הוא מותג רכב של יצרנית הרכב הסינית צ'רי שהוקם בשנת 2022. אומודה וג'אקו הם שני מותגים-אחים שנועדו לשרת את אסטרטגיית הייצוא של החברה בשווקים מחוץ לסין. אומודה ממותגת כמותג פרימיום בהשוואה למותג צ'רי. שם המותג מורכב מחיבור האות O, המרמז על חמצן (Oxygen) והמילה "מודה", שמשמעותה מודרניות. באיראן נמכרות המכוניות תחת השם "אקודה" (Ecoda). היסטוריה ביוני 2022 התקבלה החלטה להפריד את המותג אומודה מהמותג צ'רי כמותג עצמאי המיועד לשוק הרוסי כאלטרנטיבה לדגמים המיפן ומגרמניה ששיווקם הופסק בעקבות הפלישה הרוסית לאוקראינה. באפריל 2023 הוצג המותג לראשונה, במקביל למותג ג'אקו (המכונים מותגי "O&J"). צ'רי הכריזה על יעד של מכירות גלובליות של 1,400,000 יחידות עד 2030. באוגוסט 2025, 27 חודשים לאחר ההשקה כבר מכרו שני המותגים 600 אלף מכוניות. שווקים בעולם רוסיה השוק הרוסי היה השוק הראשון בו הוכנס המותג לשיווק כאלטרנטיבה לדגמים המיפן ומגרמניה ששיווקם הופסק בעקבות הפלישה הרוסית לאוקראינה. באוקטובר 2022 החל בשיווק אומודה C5. דרום אפריקה המכירות בדרום אפריקה החלו באפריל 2023. אומודה נמכרת בסוכנויות של צ'רי במדינה, אך מוגדרת כמותג יוקרתי יותר. מקסיקו במאי 2023 הופרדה הפעילות של צ'רי ואומודה במדינה. דגם צ'רי אומודה 5 מותג מחדש כאומודה C5. החברה הכריזה על כוונתה לפתוח 70 אולמות מכירה למותג בשילוב עם ג'אקו. ישראל חברת כלמוביל, יבואנית ג'אקו, החלה למכור בדצמבר 2025 את דגמי אומודה 7 ואומודה 9. דגמים קישורים חיצוניים אתר האינטרנט הרשמי של אומודה (באנגלית) אומודה, ברשת החברתית פייסבוק אומודה, ברשת החברתית אינסטגרם הערות שוליים